মুরাসিজ এবং স্কুগ মিডিয়া
মুরাসিজ এবং স্কুগ মিডিয়া (এম এস মিডিয়া) হলো উদ্ভিদের বৃদ্ধি মাধ্যম যা টিস্যু কালচারের জন্য ল্যাবে ব্যবহৃত হয়ে থাকে ৷ ১৯৬২ সালে উদ্ভিদবিজ্ঞানী তোশিয়ো মুরাসিজ এবং ফোক কে স্কুগ এটি আবিষ্কার করেন ৷ এটি বর্তমানে টিস্যু কালচারের জন্য অন্যতম জনপ্রিয় ও বহুল ব্যবহৃত মাধ্যম ৷ এম এস অক্ষরের পরে সংখ্যা দ্বারা মিডিয়াতে সুক্রোজ এর পরিমাণ বোঝানো হয়ে থাকে উদাহরণস্বরূপ এমএসও দ্বারা বোঝানো হয় এই মিডিয়াতে সুক্রোজ নেই অথবা MS20 দ্বারা বোঝানো হয় যে এই মিডিয়াতে প্রতি লিটারে ২০ গ্রাম সুক্রোজ আছে ৷ তাছাড়া এই মিডিয়াতে উপাদানে পরিমাণ পরিমার্জন করে নিয়মিত বিভিন্ন ল্যবে পরিক্ষামূলকভাবে ব্যবহার করা হচ্ছে ৷